Для дачкі Пятра Ігнатавіча – Варвары Пятроўны Варабей – гэта прадпрыемства таксама стала без перабольшання другім домам. Там яна працавала брыгадзірам па замерах, інспектарам аддзела кадраў, лабарантам хімічнага аналізу, загадвала лабараторыяй. Завочна скончыла гомельскі чыгуначны тэхнікум. У калектыве знайшла другую палавіну: мужам стаў машыніст цеплавоза. Іх старэйшы сын выбраў медыцыну, а вось малодшы Яўген вырашыў працягваць справу дзеда і бацькі – ён лакаматыўшчык.